Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 15/13/8807	Michalovce, 10.6.2014
EEČ : 2-66-206-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.4.2013, spisová značka Pv 15/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako pracovníčka v klube XXXXX pri kotolni s hmotnou zodpovednosťou, zaradená do funkcie čašníčka klubu, dňa 27. 03. 2012 krátila tržbu peňazí vo výške 290,- € z výherných hracích automatov a dňa 08. 04. 2012 krátila tržbu vo výške 293,93 € z dennej zmeny, čím takto svojím konaním majiteľke klubu XXXXX pri kotolni XXXXX, nar. XXXXX, bytom XXXXX, XXXXX spôsobila škodu vo výške 583,93 €,

Uznesením prokurátora Okresnej prokuratúry XXXXX zo dňa 2.4.2013, spisová značka Pv 15/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Michalovciach, sp. zn. Pv 15/13 zo dňa 2.4.2013 bolo podľa § 216 ods. 1 Tr. poriadku podmienečne zastavené trestné stíhanie proti obvinenej XXXXX pre prečin sprenevery podľa § 213 ods. 1 Tr. zák. na tom skutkovom základe, ako je uvedené v citovanom uznesení prokurátora.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 10.5.2013.

Skúšobná doba pre podmienečné zastavenie trestného stíhania uplynula dňom 10.5.2014. 

Po uplynutí skúšobnej doby bol vyžiadaný odpis z registra trestov a správa z Okresného úradu XXXXX, ako i správa od poškodenej XXXXX o úhrade spôsobenej škody. Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku a škodu poškodenej XXXXX uhradila v plnej výške. 

Preto som toho názoru, že obvinená vyhovela podmienkam ust. § 217 ods. 1 Tr. poriadku.

S poukazom, na uvedené bolo potrebné rozhodnúť, že obv. XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor